stanford-oval/wikipedia huggingface dataset:
Napoleonin lause
Aiheesta muualla

PlanetMath: Napoleon’s theorem
MathPages: Napoleon's Theorem
Ballew, Pat: Napoleon's Thm and the Napoleon Points (Arkistoitu – Internet Archive)
Kivelä, Simo K.: Napoleonin lause
Kivelä, Simo K.: Napoleonin lause todistuksineen kompleksiluvuilla
Kivelä, Simo K.: Geometriakulma: Napoleonin lause
Kivelä, Simo K.: Geometriakulma: Algebran käyttö geometriassa eli Napoleonin lause uudelleen
Matematiikkakilpailut.fi: Nimekästä geometriaa (myös Napoleonin lauseen todistus) (Arkistoitu – Internet Archive), Matematiikan olympialaisten valmennusmateriaalia
http://www.ms.uky.edu/~droyster/courses/fall11/MA341/Classnotes/Lecture%2017.pdf
Oheisessa todistuksessa tarvittava apupiirros.
Mutanärhi

| Mutanärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mutavarikset Corcoracidae
Suku::  Struthidea
Laji::  cinerea
Kaksiosainen nimi
 Struthidea cinerea  Gould, 1837 
Alalajit
 Struthidea cinerea dalyi  Struthidea cinerea cinerea 
Katso myös
   Mutanärhi Wikispeciesissä   Mutanärhi Commonsissa 
Infobox OKNimi-testi OKIUCN-testi OK: 
Mutanärhi (Struthidea cinerea) on mutavaristen heimoon kuuluva australialainen varpuslintu.
Tuntomerkit

Mutanärhi on 29–47 cm pitkä ja painaa 110–130 grammaa. Höyhenpuku on tummanharmaa ja siinä on vaaleammanharmaita viiruja. Siivet ovat ruskeat ja pyrstö musta. Sukupuolet ovat samannäköiset. Mutanärhen silmän väri vaihtelee iän mukaan. Poikasilla se on ruskea ja vuoden ikäisillä harmaa. Vanhoilla yksilöillä harmaan silmän ympärillä on keltainen rengas.
Levinneisyys

Mutanärheä tavataan kotoperäisenä Australiassa. Lajin populaatiota ei ole arvioitu, mutta sitä on kuvattu yleiseksi.
Elinympäristö

Mutanärhi elää ruohostoilla ja avoimissa eukalyptusmetsissä. Laji vaatii veden läheisyyttä, koska se tarvii mutaa pesän rakentamista varten.
Ravinto

Mutanärhi käyttää ravinnokseen pääasiassa hyönteisiä ja siemeniä, joita se etsii maasta.
Nastolan kirkko

| Nastolan kirkko |
| --- | --- |
 Nastolan kirkko
Sijainti:  Kukkastie 18, Nastola
Koordinaatit:  60°56′55″N, 025°55′45″E
Seurakunta:  Nastolan seurakunta
Rakentamisvuosi:  1804
Suunnittelija:  Mats Åkergren
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nastolan kirkko on neljäs Mats Åkergrenin (1802–1804) toteuttama kirkko. Kirkko on rakennettu vuosina 1802–1803 ja se vihittiin käyttöön vuonna 1804. Kirkon eteläpuolella oleva kellotapuli on vuodelta 1760. Se siirrettiin nykyiselle paikalleen vuonna 1804. Kirkon 33-äänikertaiset urut ovat vuodelta 1972, ja niissä on kolme sormiota ja jalkio.
Kirkon historia

Nastolan vanhin tunnettu kirkko sijaitsi nykyisen sankarihautausmaan alueella. Ensimmäinen kirjallinen tieto kirkosta löytyy vuodelta 1640. 1700-luvun loppupuolelle tultaessa kirkko oli käynyt liian pieneksi ja huonokuntoiseksi. Uuden kirkon rakentamisesta päätettiin vuonna 1778. Puisen ristikirkon rakensi Matias Åkergren, ruoveteläinen kirkonrakentaja.
Kirkko perustuu Tukholman intendenttikonttorissa Askolan kirkkoa varten laadittuihin piirustuksiin.
Hieman yli kahdensadan vuoden aikana kirkkoa on ehditty kunnostaa jo moneen kertaan. Vuonna 1891 kirkkoon asennettiin ensimmäiset lämmityslaitteet. Vuoden 1935 muutostyöt suunnitteli viipurilainen arkkitehti Juhani Viiste. Silloin kirkon tornia kohotettiin ja sai lähes nykyisen ulkoasunsa ja kirkkoon saatiin myös sähkö.
Talvella 2000–2001 kirkossa tehtiin mittavia muutos- ja korjaustöitä. Suunnittelijana toimi arkkitehti Reino Toivonen ja pääurakoitsijana oli Uudenkaarlepyyn Paanukatto. Kirkko otettiin uudelleen käyttöön palmusunnuntaina 8.huhtikuuta 2001.
Sankarihautausmaa

Nastolan kirkonmäellä, aivan kirkon juurella, sijaitsee myös Nastolan sankarihautausmaa. Sankarihautausmaan paikalla toimi kirkko vuosina 1660–1804. Sankarihautausmaalle on haudattu paikkakuntalaisia vuosina 1660–1850 ja isänmaan puolesta kaatuneet vuosina 1940–1944. Lisäksi sankarihautausmaa on yhden, YK-rauhanturvaajatehtävissä menehtyneen paikkakuntalaisen viimeinen leposija. YK-päivänä sotilaan haudalle lasketaan kukkia ja muistokynttilä. Itsenäisyyspäivänä partiolaiset marssivat kynttiläkulkueena sankarihautausmaalle kunnioittamaan sodissa kaatuneita. Lisäksi reserviläiset järjestävät paikalle kunniavartion. Sankarihautausmaan Pro Patria -sankarimuistomerkin on suunnitellut arkkitehti Sirkka Tarumaa.
Aiheesta muualla

Kuvia tai muita tiedostoja aiheesta Nastolan kirkko Wikimedia Commonsissa
Nastolan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Nastolan seurakunta: toimipisteet: Nastolan kirkko (Arkistoitu – Internet Archive)
Päijät-Hämeen liitto: MARY Päijät-Hämeen maakunnallinen inventointi (Arkistoitu – Internet Archive)
Nastolan kirkon alttari
Sankarihautausmaa
National 3

| National 3 |
| --- | --- |
Laji:  jalkapallo
Maa(t):   Ranska
Perustettu:  1997
Edeltäjä:  CFA 2
Joukkueita:  168
Ylempi taso:  National 2
Alempi taso:  Regional 1
National 3 on Ranskan jalkapalloilun viidenneksi korkein sarjataso. Sarja on jaettu kolmeentoista 14 joukkueen lohkoon, joista voi nousta National 2:een ja pudota aluesarjoihin. Koko sarjassa pelaa siis 168 joukkuetta.
Sarjajärjestelmä

Jokaisen 13 lohkon kaikki joukkueet pelaavat keskenään kaksinkertaisen sarjan. Jokaisesta lohkosta lohkovoittaja nousee suoraan National 2:een. Lohkojen kolme viimeistä putoavat Regional 1:een.
Sarjan joukkueet kaudella 2021-2022

Lohko A Nouvelle-Aquitaine
Anglet
Bayonne
Bordeaux (res)
Stade Bordelais
Bressuire
Châtellerault
Chauvigny
Cognac
Lège Cap Ferret'
Libourne
Neuville
Niort (res)
Stade Poitevin
Tartas
Lohko B  Pays de la Loire
Challans
Changé
Fontenay
La Châtaigneraie
La Roche
Laval (res)
Le Mans (res)
Saint-Philbert-de-Grand-Lieu
Poiré-sur-Vie
Pouzauges
Sablé
Saumur
Sautron
Vertou
Lohko C Centre-Val de Loire
Amilly
Avoine Chinon
Bourges (res)
Chartres (res)
Châteauneuf-sur-Loire
Châteauroux (res)
DéolsMontargis
Montlouis-sur-Loire
Orléans (res)
Ouest Tourangeau
Saint-Jean-le-Blanc
Saran
Vierzon
Lohko D Provence-Alpes-Côte d'Azur-Corsica
AC Ajaccio (res)
Athlético Marseille
Cannes
Cannet Rocheville
Corte
Côte Bleue
Furiani-Agliani
Gazélec Ajaccio
Istres
Lucciana
Mandelieu
Endoume Marseille
Nice (res)
Rousset
Saint-Jean Beaulieu
Lohko E Bourgogne-Franche-Comté
Besançon Football
Racing Besançon
Dijon (res)
Grandvillars
Gueugnon
Is-Selongey
Jura Dolois
Morteau-Montlebon
Montceau
Paron
Pontarlier
Saint-Apollinaire
Sochaux (res)
Valdahon-Vercel
Lohko F Grand Est
Amnéville
Biesheim
Colmar
Épernay
Illkirch-Graffenstaden
Mulhouse
Nancy (res)
Prix-lès-Mézières
Raon-l'Étape
Sarre-Union
St-Louis Neuweg
RC Strasbourg (res)
Thaon
ESTAC Troyes (res)
Lohko H Occitanie
Agde
Aigues-Mortes
Alberes Argelès
Alès
Balma
Stade Beaucairois
Blagnac
Castanet
Fabrègues
Muret
Narbonne
Nîmes (res)
Rodez (res)
Toulouse (res)
Lohko I Hauts-de-France
AC Amiens
Amiens SC (res)
Boulogne (res)
Chantilly
Croix
Feignies Aulnoye
Lille (res)
Olympique Marcquois
Maubeuge
Saint-Omer
Le Touquet
Valenciennes (res)
Vimy
Wasquehal
Lohko J Normandy
Alençon
Avranches (res)
Bayeux
AG Caen
Cherbourg
Dieppe
Dives-Cabourg
Évreux
Le Havre (res)
Oissel
Quevilly-Rouen (res)
Romilly
Saint-Lô
Vire
Lohko K Brittany
Brest (res)
Stade Briochin (res)
Dinan-Léhon
Fougères
Guipry Messac
Lannion
Plouzané
Pontivy
Stade Pontivyen
Rennes (res)
TA Rennes
Saint-Colomban Locminé
Milizac
Trégunc
Lohko L Île-de-France
Aubervilliers
Blanc-Mesnil
Brétigny
Racing Club
Créteil (res)
Drancy
Ivry
Les Mureaux
Les Ulis
Linas-Montlhéry
MantesMeaux
Paris FC (res)
Paris Saint-Germain (res)
Lohko M Auvergne-Rhône-Alpes
Aurillac
Ain Sud
Bourgoin-Jallieu
Chambéry
Clermont (res)
Hauts Lyonnais
Limonest
Lyon La Duchère (res)
Montluçon
Moulins
Saint-Étienne (res)
Thonon Evian
Vaulx-en-Velin
Velay
Naiset (vuoden 1964 elokuva)

| Naiset |
| --- | --- |
 Elokuvan juliste.
Ohjaaja:  Maunu Kurkvaara
Käsikirjoittaja:  Maunu Kurkvaara
Tuottaja:  Maunu Kurkvaara
Säveltäjä:  Usko Meriläinen
Kuvaaja:  Maunu Kurkvaara
Leikkaaja:  Maunu Kurkvaara
Lavastaja:  Maunu Kurkvaara
Pääosat:  Sinikka Hannula Ossi Ahlapuro Kai Lind Modest Savtschenko
Valmistustiedot
Valmistusmaa:  Suomi
Tuotantoyhtiö:  Kurkvaara-Filmi Oy
Ensi-ilta:  31. tammikuuta 1964 Helsinki/Lahti/Oulu/Tampere
Kesto:  76 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Naiset on Maunu Kurkvaaran ohjaama yhteiskunnallinen elokuva vuodelta 1964. Elokuvan tapahtumat sijoittuivat joulunalusviikolle vuonna 1963 Helsingissä, ja myös ulkokuvaukset tehtiin silloin. Elokuvan konttorikohtaukset kuvattiin Adams Filmin pääkonttorissa, ja koeteatterijaksot kuvattiin Kurkvaara-Filmin omassa laboratoriossa.
Arvostelijat pitivät elokuvaa osittain keskeneräiseksi jääneenä ja hatarana rakenteltaan, joskin he kiittivät elokuvan filmillisiä ansioita. Elokuva yleisömenestys oli huono, eivätkä pääsylipputulot kattaneet tuotantokustannuksia.
Juoni

Elokuva kuvaa kahden vuorokauden tapahtumia joulunalusviikonloppuna vuonna 1963 Helsingissä. Päähenkilö Ritva Hakala on eronnut konttorissa työskentelevä yksinhuoltaja, joka koettaa vältellä entisen aviomiehensä yhteydenottoja. Lauantai-iltana töistä päästyään Ritva käy tapaamansa entisen koulutoverin kanssa elokuvalaboratoriossa katsomassa tämän koekuvausten tuloksia ja menee sen jälkeen rikkaisiin naimisiin menneen entisen työtoverina järjestämille naistenkutsuille. Kutsuilta palatessaan Ritva törmää entiseen aviomiehensä, joka uhkaa ampua hänet, jos näkee hänet toisen miehen seurassa.
Sunnuntaina Ritva ja hänen uusi miesystävänsä Kale ulkoilevat meren rannalla ja käyvät Gallen-Kallelan Museossa. Ritva palaa yksin kotiin ja käy iltapäivällä ulkoilemassa Kaivopuistossa lapsensa kanssa. Illalla Kale tulee käymään Ritvan asunnolla, mutta pian paikalle ryntää myös Ritvan entinen aviomies, joka uhkaa tappaa molemmat. Kale pääsee kuitenkin pakenemaan, ja entinen aviomieskin poistuu paikalta lapsen itkun karkottamana. Loppukohtauksessa Ritva jää kahden itkevän lapsensa kanssa lohduttaen tätä.
Näyttelijät

| 0 | 1 | 2 |
| --- | --- | --- |
|  Sinikka Hannula  | … |  Ritva Hakala   |
|  Kai Lind  | … |  Ritvan entinen aviomies   |
|  Ossi Ahlapuro  | … |  Kale, Ritvan miesystävä   |
|  Liana Kaarina  | … |  Ralfin tyttöystävä   |
|  Yrjö Tähtelä  | … |  Ralf   |
|  Sylva Rossi  | … |  Kaija-täti, pikku-Heikin päivähoitaja   |
|  Ritva Vepsä  | … |  Lissu   |
|  Ritva Wächter  | … |  näyttelijä, Ritvan koulutoveri   |
|  Modest Savtschenko  | … |  elokuvaohjaaja   |
|  Tarja Nurmi  | … |  naistenkutsujen emäntä   |
|  Auli Haapanen  | … |  Mari, konttorin kassa   |
|  Raija Roiha  | … |  Maikki   |
|  May-Britt Seitava  | … |  koekuvattu näyttelijä   |
|  Maire Hytönen  | … |  Brita, ”bikinityttö”   |
|  Aulikki Ritavuori  | … |  lapsenvahti   |
National Alliance

The National Alliance on Yhdysvalloissa perustettu valkoisten nationalistien organisaatio, jonka jäsenyys perustuu rotuun: jäsenen tulee kuulua valkoiseen rotuun, eli hänellä tulee olla eurooppalaiset sukujuuret eikä hän saa olla juutalainen. Joskus jäsenet leimataan myös uusnatseiksi.[lähde? ]
Historia

Organisaation perusti entinen fysiikan professori William Pierce 1974, joka kirjoitti salanimellä Andrew MacDonald kirjan The Turner Diaries, joka käsitteli ”valkoista vallankumousta” Yhdysvalloissa. National Alliance uudelleenorganisoitiin aikaisemmasta National Youth Alliance -ryhmästä. National Youth Alliance oli muotoutunut kuvernööri George Wallacen vuoden 1968 presidentinvaalikampanjan organisaation Youth for Wallacen jäänteistä.
Pierce on aiemmin yhdistettyselvennä George Lincoln Rockwelliin, American Nazi Party -puolueen salamurhattuun johtajaan. Piercen kuoltua syöpään 2002 hänen seuraajakseen tuli Erich Gliebe. Huhtikuussa 2005 enemmistöpuolueryhmä vaatii Glieben vetäytymistä tehtävistään. Glieben kieltäydyttyä toisinajatteleva ryhmä muodosti National Vanguard -organisaation. Hiukan tämän jälkeen Gliebe kuitenkin vetäytyi tehtävistään ja osoitti Shaun Walkerin seuraajakseen organisaation puheenjohtajana.
National Alliancen keskeinen poliittinen ydinsisältö on ”white survival” eli valkoisten olojen parantaminen ja turvaaminen. Ryhmän tavoitteena on turvallinen ”kotimaa” Pohjois-Amerikan sisällä demografisten muutosten avulla, kuten valkoisten syntyvyyden nostamisella ja ei-valkoisten maahanmuuttoa vähentämällä. Jokaisena ystävänpäivänä the National Alliance jakaa ”Love Your Race” (”Rakasta rotuasi”) -mainoslehtisiä.
Antisemitismi

National Alliance taistelee juutalaisten väitettyä ylivaltaa vastaan. Ryhmän mukaan juutalaiset käyttävät negatiivista vaikutusvaltaa miltei jokaisella amerikkalaisen yhteiskunnan tasolla. Se on pitkään väittänyt, että juutalaiset kontrolloivat sekä uutisia että viihdeteollisuutta Yhdysvalloissa. Pamflettia Who Rules America? on jaettu sadoille tuhansille organisaation perustamisen jälkeen. Syyskuun 11. päivän iskujen National Alliance väittää johtuvan Yhdysvaltain tuesta Israelille. Sen mukaan myös pernaruttoiskut vuonna 2001 olivat Israelin Mossadin suunnittelemia ja toteuttamia, jotta Yhdysvallat hyökkäisivät Israelin pitkäaikeisen vihollisen, Irakin, kimppuun.
Rahatilanne

Ennen Piercen kuolemaa SPLC ja FBI arvioivat National Alliancen olevan parhaiten rahoitettu ja organisoitu valkoisten nationalistien ryhmittymä Yhdysvalloissa. Vuonna 2002 sillä arvioitiin olevan noin 1 500 jäsentä ja vuosittaisia tuloja noin miljoona dollaria.
National Alliance omistaa Resistance Records -nimisen white power -levy-yhtiön. Sillä on myös oma radio-ohjelma, American Dissident Voices.
Aiheesta muualla

The National Alliancen kotisivu
The Anthrax Attacks
American Dissident Voices lähetyksiä sekä järjestön muita artikkeleita suomeksi (Arkistoitu – Internet Archive)
Nakłon piirikunta

Nakłon piirikunta (puol. powiat nakielski) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 86 311. Piirikunta jakautuu viiteen maalaiskuntaan, jotka ovat Kcynia (sisältää Kcynian kaupungin), Mrocza (sisältää Mroczan kaupungin), Nakło nad Notecią (sisältää hallintokeskus Nakło nad Noteciąn kaupungin), Sadki sekä Szubin (sisältää Szubinin kaupungin).
Nakłon piirikunnan pinta-alasta arviolta 23 prosenttia oli metsän peitossa vuonna 2018.
Nakłon piirikunnan työttömyysaste oli vuoden 2018 lopussa 10,5 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Nakłon piirikunnassa oli 86 311 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 86 866 ja sen ennakoidaan vuoteen 2050 mennessä pienenevän 77 978 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,5 prosenttia, työikäisten 61,4 prosenttia ja eläkeikäisten 19 prosenttia väestön keski-iän ollessa 40,2 vuotta. Elävänä syntyi vuonna 2019 yhteensä 822 lasta.
Narnian tarinat: Velho ja leijona

| Narnian tarinat: Velho ja leijona> The Chronicles of Narnia: The Lion, the Witch and the Wardrobe |
| --- | --- |

Ohjaaja:  Andrew Adamson
Käsikirjoittaja:  Andrew Adamson   Ann Peacock   Christopher Markus   Stephen McFeely
Perustuu:  C. S. Lewisin romaaniin Velho ja leijona
Tuottaja:  Andrew Adamson  Perry Moore  Philip Steuer  Mark Johnson   Douglas Gresham
Säveltäjä:  Harry Gregson-Williams
Kuvaaja:  Donald McAlpine
Leikkaaja:  Sim Evan-Jones  Jim May
Tuotantosuunnittelija:  Roger Ford
Pukusuunnittelija:  Isis Mussenden
Pääosat:  William Moseley   Anna Popplewell  Skandar Keynes  Georgie Henley  Tilda Swinton   Liam Neeson
Valmistustiedot
Valmistusmaa:   Yhdysvallat   Iso-Britannia
Tuotantoyhtiö:   Walt Disney Pictures  Walden Media  Mark Johnson Productions 
Levittäjä:  Buena Vista Pictures Distribution
Ensi-ilta:   8. joulukuuta 2005   23. joulukuuta 2005
Kesto:  140 minuuttia
Alkuperäiskieli:  englanti
Budjetti:  180 milj. USD
Tuotto:  745 013 115 USD
Seuraaja:  Narnian tarinat: Prinssi Kaspian
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Narnian tarinat: Velho ja leijona on 8. joulukuuta 2005 ensi-iltansa saanut yhdysvaltalainen fantasiaelokuva, joka pohjautuu irlantilaisen kirjailijan C. S. Lewisin vuonna 1950 julkaistuun nuortenkirjaan Velho ja leijona. Elokuvan ohjasi Andrew Adamson, ja sen pääosissa esiintyvät William Moseley, Anna Popplewell, Skandar Keynes, Georgie Henley, Tilda Swinton ja Liam Neeson. Elokuvalle tehtiin jatko-osat Narnian tarinat: Prinssi Kaspian ja Narnian tarinat: Kaspianin matka maailman ääriin.
Rooleissa

| Alkuperäinen näyttelijä | Suomalainen ääninäyttelijä | Rooli |
| --- | --- | --- |
| William Moseley Noah Huntley (aikuinen) | Samuel Harjanne Antti Jaakola (aikuinen) | Peter Pevensie |
| Anna Popplewell Sophie Winkleman (aikuinen) | Annituuli Kasurinen Mari Laari (aikuinen) | Susan Pevensie |
| Skandar Keynes Mark Wells (aikuinen) | Niilo Syväoja Mikko Leppilampi (aikuinen) | Edmund Pevensie |
| Georgie Henley Rachael Henley (aikuinen) | Meeri Toivonen Mirjami Heikkinen (aikuinen) | Lucy Pevensie |
| Liam Neeson | Juhani Laitala | Aslan (ääni) |
| Tilda Swinton | Jonna Järnefelt | Valkea velho Jadis |
| James McAvoy | Mikko Leppilampi | Tumnus |
| Ray Winstone | Hannu Valtonen | herra Majava (ääni) |
| Dawn French | Eeva Litmanen | rouva Majava (ääni) |
| Kiran Shah | Petri Hanttu | Ginarrbrik |
| Jim Broadbent | Jukka Voutilainen | professori Digory Kirke |
| Elizabeth Hawthorne | Titta Jokinen | rouva Macready |
| James Cosmo | Heikki Nousiainen | Joulupukki |
| Michael Madsen | Sasu Moilanen | Maugrim (ääni) |
| Patrick Kake | Martti Mäkelä | Oreius |
| Shane Rangi | Kari Tamminen | kenraali Otmin |
| Morris Cupton | Pasi Ruohonen | junan vartija |
| Judy McIntosh | Kristiina Halttu | Helen Pevensie |
| Rupert Everett | Heikki Sankari | herra Kettu |
| Cameron Rhodes | Pasi Ruohonen | aarnikotka (ääni) |
| Philip Steuer | Juha Paananen | Phillip (ääni) |
Suomenkielisen version sivurooleista vastaavat Martti Mäkelä, Kari Tamminen, Nina Tamminen, Ulla Renko, Jukka Teittinen, Minna Tasanto, Jan Backman, Kari Leppälä, Juha Laakso, Tiina Karjunen ja Mika Ala-Panula. Ohjauksesta vastasi Markus Bäckman ja käännöksestä Tuija Kokko.
Tuotanto > Kuvaukset

Kuvauksissa on käytetty sekä oikeita että animoituja eläimiä. Oikeitakin susia jouduttiin muokkaamaan tietokoneanimaatiolla, koska ne eivät näyttäneet tarpeeksi vihaisilta. Aslan oli elokuvan tietokoneanimaatiolla toteutetuista hahmoista vaikeimpia ja sen luomiseen meni tekijöiltä kaksi vuotta.
Vastaanotto > Palkinnot

Elokuva sai Oscar-palkinnon maskeerauksesta ja oli ehdolla kahteen muuhun palkintoon: äänitykseen ja erikoistehosteisiin.
Negev

Näkymä Negevin autiomaassa Makhtesh Ramonissa.
Nahal Zaror.
Negev (myös Negevin autiomaa tai Negevin aavikko, hepr. ‏הנגב‎, ha-Negev, arab. النقب‎, an-Naqab) on nimitys autiomaalle Israelissa. Negev kattaa Israelista yli puolet ja käsittää kartalla kolmionmuotoisen alueen maan eteläosassa Eilatista Kuolleellemerelle ja Beerseban alueelle.
Maantiede

Negev muodostaa Israelin eteläosan. Kartalla se muistuttaa ylösalaista kolmiota, jonka kärki on Eilatissa. Alueen pinta-ala on noin 12 000 km² eli noin 62 % Israelin koko pinta-alasta. Pohjoisesta etelään sillä on mittaa noin 250 kilometriä ja idästä länteen noin 125 kilometriä. Maantieteellisesti Negev voidaan jakaa kolmeen alueeseen, rannikkotasankoon, Negevin pohjoisosan ja keskustan kukkuloihin, sekä Aravanlaaksoon. Aravanlaakso ulottuu Eilatista Kuolleellemerelle noin 170 kilometrin matkalla. Alueen suolatasangot Hazevahissa ovat 210 metriä merenpinnan alapuolella. Negevin kukkulat kohoavat 900–1 035 metrin korkeuteen merenpinnan yläpuolelle. Huomattava paikallinen piirre ovat kolme suurta kattilalaaksoa Makhtesh Ramon, Ha-Makhtesh ha-Gadol ja Ha-Makhtesh ha-Katan. Nahal Paran on Israelin pisin wadi ja se kulkee alueen halki. Beerseban aluetta halkoo Besor ja sen sivujoet. Alueen joissa kulkee vuosittain vain hyvin vähän vettä joitakin ajoittaisia lyhyitä tulvia lukuun ottamatta.
Negev on osa pohjoisen pallonpuoliskon subtrooppisen vyöhykkeen aavikkovyötä. Välimeri viilentää pientä osaa alueesta, kun taas Punaisenmeren vaikutus on lähes olematon. Ilmasto alueella on mantereinen. Lämpötila vaihtelee huomattavasti yön ja päivän välillä. Vuotuinen sadanta vaihtelee negevin pohjoisosan noin 250 millimetristä 50–100 millimetriin suurimmassa osassa aluetta. Aravanlaakso on kuivinta aluetta ja sen sadanta on 25–50 mm. Satava vesi haihtuu nopeasti auringossa. Ilmakosteus on tyypillisesti alhainen.
Negevin alueella tavattavia nisäkäslajeja ovat esimerkiksi aavikkogaselli, aasianvilliaasi, valkobeisa, leopardi, susi, juovahyeena, hiekkakettu, mäyrä ja metsäkissa. Osa lajeista, kuten aasianvilliaasi ja valkobeisa, olivat jo aikanaan hävinneet alueelta, mutta niitä on sittemmin istutettu takaisin luontoon.
Historia

Esihistoriallisella kaudella Negev oli suhteellisen tiheään asuttua aluetta ja sen vesivarannotkin olivat suuremmat. Alue alkoi kuitenkin kuivua mesoliittisella kaudella. Kalkoliittisella kaudella nykyisen Beerseban seudun asuttajat alkoivat paimentaa kotieläimiä ja rakentaa maanalaisia asumuksia kuivuneiden jokien uomiin. Samoihin aikoihin alkoi myös Aravanlaakson alueen kuparivarantojen hyödyntäminen. Asutusta oli myös pronssikauden alku- ja keskivaiheilla noin 2 000 vuotta ennen ajanlaskun alkua. Amalekilaiset asuttivat Negevin eteläosia ja kanaanilaiset sen pohjoisosia. Vanhassa testamentissa Negevin pohjoisosat liitetään Israeliin Egyptistä paon jälkeen. Babylonian vankeuden jälkeen pohjoista hallitsi Aleksanteri Jannaios ja myöhemmin nabatealaiset. Nabatealaiset kuljettivat karavaaneillaan Negevin poikki Petrasta ja Ailan satamasta mirhamia ja frankinsensia Välimeren satamiin. Jälkeensä he jättivät teitä ja linnakkeita. Kauppareittien varrelle nousi joitakin asutuskeskuksia, kuten Avedat, Mampsis ja Elusa.
Nabatea liitettiin Rooman valtakuntaan vuonna 106 jaa. Negevin merkitys kauppareittinä väheni merkittävästi. Alue alkoi kasvaa jälleen Bysantin valtakunnan ja sittemmin umaijadien alaisuudessa. Ajanjaksolta tunnetaan esimerkiksi useiden kirkkojen raunioita. Huomattavia osia alueesta oli myös viljelty patoja ja terasseja rakentamalla, sekä sadevesiä kanavoimalla. Alue alkoi taantua jälleen abbasidien valtakaudella. Ennen nykyisen Israelin perustamista aluetta asuttivat beduiinit, joiden lukumäärä oli ennen vuotta 1948 noin 70 000. Israelin itsenäisyyssodan yhteydessä monet heistä kuitenkin pakenivat ja beduiinien määrä väheni noin 11 000:een.
Muutamat yritykset perustaa Negeviin juutalaisia siirtokuntia heti ensimmäisen maailmansodan jälkeen kariutuivat usein vesivarantojen vähäisyyteen. Ennen itsenäisyyssotaa alueelle oli kuitenkin perustettu 11 pientä kylää. Alueelle muutti paljon juutalaisia sodan jälkeen. Beersebata tuli alueen huomattavin kaupunkikeskus. Asukkaita on myös alueen pienemmissä mošaveissa ja kibbutseissa. Kuolleenmerenalueella harjoitetaan esimerkiksi fosfaattien, kuparin, mineraalisaven ja lasihiekan kaivuutoimintaa. Eilatin satama on Israelin merireitti etelään ja itään. Alueelle kulkee myös rautateitä ja maanteitä. Vuonna 2003 alueella asui noin 366 900 juutalaista ja 135 400 arabia.
Aiheesta muualla

Kuvia tai muita tiedostoja aiheesta Negev Wikimedia Commonsissa
Ylen Elävä arkisto – Aavikolta Jerusalemiin (1967) (video)
Nubianvuohi Negevissä.
Värikkäitä kivikerrostumia kalliossa.
Nettoverotus

Nettoverotus tarkoittaa sellaista verotusta, jossa bruttotuloista saadaan vähentää verovähennyksinä tulojen hankkimisesta tai säilyttämisestä aiheutuneita menoja.
Suomen tuloverotus on nettoverotusta.